མི་རྗེ་དེ་ཞི་ཞིང་དུལ་བར་བྱ་ཕྱིར།ལྷའི་བུ་མོའི་ཆོ་འཕྲུལ་གྱིས་ཨེན་ཁི་རྡུཟེར་བ་བཟོས་ཤིང་།ལུས་ཡོངས་སྤུ་རིང་བོས་གང་ཞིང་བྱེ་ཐང་གི་མི་རྒོད་དུ་གྱུར་བའི་སྐྱེ་བོ་དེ་གྷེལ་གྷུ་མི་ཤུའི་འགྲན་ཡ་དང་།གྷེལ་གྷུ་མེ་ཤུ་གཞན་ཞིག་ཏུ་གྱུར།གྷེལ་གྷུ་མེ་ཤུས་ཆེད་དུ་ལྷ་ཁང་གི་སྨད་འཚོང་མམཆན།གནའ་དུས་ཀྱི་བྷ་བྷུ་ལུན་སོགས་སུ་ལྷ་མོ་ཨེ་ཤུ་ཐར་ལ་ཆེད་དུ་མཆོད་པ་འབུལ་ཅིང་ཞོར་དུ་སྨད་འཚོང་གི་ལས་གཉེར་མཁན་ཏེ།འདོད་པའི་རྩལ་ལ་མཁས་པར་བྱ་རྒྱུ་དེ་ཁོང་མོ་ཚོའི་སྦྱང་བྱ་གཙོ་བོ་ཡིན་ལ།སྨད་འཚོང་བའི་ཡོང་འབབ་རྣམས་ཕྱིར་ལྷ་ཁང་ལ་གཏོང་བར་བྱེདཞིག་ཨེན་ཁི་རྡུ་བསླུ་བར་བཏང་།མོས་ཨེན་ཁི་རྡུ་བསླུས་ཏེ་ཡུ་རུག་ཏུ་ཁྲིད་ཡོང་།དེར་བསླེབས་རྗེས།གྷེལ་གྷུ་མེ་ཤུ་དང་ཨེན་ཁི་རྡུ་གཉིས་ཀྱིས་དམར་འཛིང་ཆེན་པོ་ཞིག་བྱས་མོད་སུའང་ཕན་ཚུན་ལས་རྒྱལ་མ་ཐུབ་པས་མནའ་ཤག་བསྒྲིགས་པ་དང་།མཉམ་གཅིག་ཏུ་འཇིགས་པའི་ནགས་ཚལ་འགྲིམ་སྟེ་གཅན་གཟན་གདུག་པ་ཅན་ཧྥུན་བྷ་བྷ་ཟེར་བ་བཏུལ།གྷེལ་གྷུ་མེ་ཤུའི་དབང་དང་མཐུ་སྟོབས་ཀྱི་རྐྱེན་པས་འཇིག་རྟེན་པ་རྣམས་ལྟ་ཅི་ཐ་ན་ལྷ་རྣམས་ཀྱང་སྤ་བཀོང་བར་བྱས།ཁོང་གི་གཟི་དཔལ་གྱིས་ལྷ་མོ་ཨེ་ཤུ་ཐརགྱི་ཡིད་བཀུགདེའི་ཕྱིར་ལྷ་མོ་ཨེ་ཤུ་ཐར་ནི་ཁོང་ལ་ཆགས་ནའང་ཁོང་གི་མོའི་འདུན་མ་མ་བསྒྲུབས་པས་མོ་རང་ཁོང་ནས་འཁྲུག་པར་གྱུར་ཏེ།ལྷའི་བ་གླང་ཆེན་པོ་ཞིག་བཏང་ནས་ཡུ་རུག་གི་གྲོང་ཁྱེར་བསྣུབས།ཨེན་ཁི་རྡུ་དང་གྷེལ་གྷུ་མེ་ཤུ་གཉིས་ཀྱིས་བ་གླང་དེ་བཏུལ་ཐུབ་ནའང་ཨེན་ཁི་རྡུའི་སྲོག་གཡུལ་ངོར་ཤོར།དེའི་རྐྱེན་གྱིས་གྷེལ་གྷུའི་མེ་ཤུའི་ཡིད་སེམས་མྱ་ངན་གྱིས་རབ་ཏུ་ནོན་པར་གྱུར་བ་དང་།ཁོས་རང་གི་དབང་དང་ཚེ་སྲོག་ཤོར་བར་དོགས་ནས་བར་དོའི་འཕྲང་ལམ་རིང་མོ་བརྒྱུད་དེ་འཆི་མེད་ཚེ་ཡི་རིལ་བུ་བཙལ་དུ་སོང་།དཀའ་བ་མང་པོ་སྤྱད་མཐར་འཆི་མེད་རིལ་བུ་རྙེད་པ་དང་།དམྱལ་བའི་སྒོ་སྲུང་གིས་ཁོང་ལ་མ་འོངས་པར་འཇིག་རྟེན་ཁམས་ཡོངས་སུ་འཇོམས་བྱེད་ཀྱི་ཤྭ་འོད་ཆེན་པོ་ཞིག་ཡོད་པར་བཤད་དེ་འཆི་བ་ལུང་དུ་བསྟན།དེ་ནས་ཁོང་ཕྱིར་ཡུ་རུག་ཏུ་བསླེབས།འོན་ཀྱང་ཁོས་ཁྲུས་ཀྱི་རྫིང་བུར་ཁྲུས་བྱེད་པའི་དུས་སུ།དུག་སྦྲུལ་ཞིག་བསླེབས་ཏེ་རིལ་བུ་བརྐུས།དེའི་ཕྱིར་ཁོང་གདུང་བས་མནར་ཏེ་ཚེ་ལས་འདས།ཁོས་ཁྲུས་རྫིང་གི་འགྲམ་ནས་ལུས་དུད་དེ་ངུ་སྐད་འབྱིན་པའི་སྐབས་སུ།ཨེན་ཁི་རྡུའི་རྣམ་ཤེས་དེར་བསླེབས་ཏེ་ཁོ་ལ་འཕྲད་པ་དང་།ཨེན་ཁི་རྡུས་ཁོ་ལ་འཇིག་རྟེན་ཕྱི་མའི་ཡུལ་གྱི་གནས་ཚུལ་རྣམས་གསལ་བོར་བཤད།མཐར་གྷེལ་གྷུ་མེ་ཤུས་སྐྱེ་བོ་རྣམས་ནི་ཇི་ལྟར་དཔའ་ཤིང་སྟོབས་དང་ལྡན་ནའང་།མི་ཡུལ་གྱི་འཚོ་བ་ལོངས་སུ་སྤྱོད་ཤེས་དགོས་པ་ལས།ལས་དབང་གི་མཐུ་བཙན་པོ་བཟློག་འདོད་པ་ནི་ངལ་བའི་རྒྱུ་ཡིན་པ་ཤེས།དེའང་ངག་རྒྱུན་དུ་སྦྲུལ་གྱིས་ཡང་ཡང་ཤུན་ལྤགས་རྗེ་བཞིན་གསོན་པ་ནི་གྷེལ་གྷུ་མེ་ཤའི་འཆི་མེད་རིལ་བུ་བརྐུས་པས་ཡིན་པར་གྲགས།འཇེའུ་དང་།ཡེ་ཤུ་མ་ཤི་ཀཨི་ཟི་ལམ་སོགས་ཆོས་ལུགས་ཀྱི་སྲོལ་རྒྱུན་ཁྲོད་ནས་འཚར་ལོངས་བྱུང་བའི་སྐྱེ་བོ་སུ་ལ་མཚོན་ནའང་།དོན་བརྗོད་སྙན་ངགགྷེལ་གྷུ་མེ་ཤུཡི་བརྗོད་དོན་མང་པོ་ཞིག་ནི་ཧི་བྷི་རོའིཡེ་ཤུའི་ལྷ་ཆེམསདང་འདྲ་ས་མང་པོ་ཡོད་པ་ཤེས་ཐུབ།དཔེར་ན།དཔལ་གྱིས་དྲེགས་པའི་མི་རྗེ་གྷེལ་གྷུ་མེ་ཤུ་དང་ལུས་ལ་སྤུ་རིང་བོ་སྐྱེས་པའི་མི་རྒོད་ཨེན་ཁི་རྡི་གཉིས་ཀྱི་གཏམ་རྒྱུད་ལས་ཇེ་ཁུབདང་ཨེ་ཟོའི་གཏམ་རྒྱུད་དྲན་སྲིད་ལ།མཆན།ཡེ་ཤུའི་ལྷ་ཆེམསསུ་གསལ་བ་ལྟར་ན།ཇེ་ཁུབ་དང་ཨེ་ཟོ་གཉིས་ནི་མཚེ་མ་སྤུན་གཉིས་ཡིན་ཞིང་།ཇེ་ཁུབ་ནི་སྨྲ་བ་ཉུང་ཞིང་སྦྲ་གུར་དུ་སྡོད་པར་དགའ་བས་ཨ་མ་ནི་ཁོ་ལ་དུང་།ཨེ་ཟོ་ནི་ལུས་པོ་སྟོབས་དང་ལྡན་ཞིང་སྤུ་རིང་བོ་སྐྱེས་ཡོད་པ་དང་རི་དྭགས་རྔོན་པར་དགའ་བས་ཨ་ཕ་ནི་ཁོ་ལ་དུང་།ཁོ་སྤུན་གཉིས་ཀས་རྒྱལ་སྲིད་བརྩད་དེ་རེ་ཞིག་འཁྲུག་ནའང་མཐར་འཆམ་པར་གྱུརཨེན་ཁི་རྡི་དང་ཁོ་བསླུ་མཁན་གྱི་སྨད་འཚོང་མའི་གཏམ་རྒྱུད་ལས་སམ་སུནདང་རྡེ་ལའེ་ལཡི་གཏམ་རྒྱུད་དྲན་སྲིད།མཆན།ཡེ་ཤུའི་ལྷ་ཆེམསསུ་གསལ་བ་ལྟར་ན།སམ་སུན་ནི་ཕྱི་ལོ་སྔོན་གྱི་དུས་རབས་བཅུ་གཅིག་པའི་དུས་སུ་བྱོན་པའི་འཇེའུ་བའི་དམག་དཔོན་ཞིག་སྟེ།ཁོ་ནི་ཤེད་ཆེ་ཞིང་མཐུ་རྩལ་དང་ལྡན་པས་ལག་སྟོང་དུ་སེང་གེ་ཆེན་པོ་ཞིག་བཏུལ།རྗེས་སུ་རྗེའུ་བ་རྣམས་ཀྱི་དགྲ་བོ་ཧྥེལ་སི་ཐིན་རྣམས་དང་འཐབ་པས།ཁོའི་འཐབ་ཡ་མ་ཉན་པར་ཁོ་ཚོས་ཁོའི་བརྩེ་གྲོགས་ཏེ་འཆལ་མོ་རྡེ་ལའེ་ལ་བཀུགས་ཏེ་ཁོ་རང་བསླུས་པ་དང་།ཁོའི་སྐྲ་བཅད་ཚེ་མཐུ་རྩལ་ཉམས་པ་ཤེས།དེ་ནས་ཧྥེལ་སི་ཐིན་པ་ཚོས་ཁོའི་མིག་གཉིས་བཏོན་པ་དང་།བཙོན་ཁང་ནས་མནར་གཅོད་ཆེན་པོ་བྱས།རྗེས་སུ་ཁོ་ཚོས་ཁོ་ཚོའི་ལྷའི་མདུན་ནས་ཁོ་ལ་སླར་ཡང་བརྙས་པའི་ཚེ་ན་ཁོས་འཇིག་རྟེན་བྱེད་པོར་གསོལ་བ་བཏབ་སྟེ་འགྱོད་བཤགས་བྱས་པས་སྐྲ་ལོ་སླར་སྐྱེས་པ་དང་།ལྷ་ཁང་གི་ཀ་བར་འཐམས་ཏེ་དྲག་ཏུ་བསྒུལ་བས་ལྷ་ཁང་ཞིག་སྟེ་དགྲ་རྣམས་བཅོམ་པ་དང་།ཁོ་རང་ཉིད་ཀྱང་ཚེ་ལས་འདས་སོལྷའི་བ་གླང་གིས་གྲོང་ཁྱེར་འཇོམས་པ་ལས་འཇེའུ་བ་ཚོས་མུ་མེད་ལུང་སྟོང་ནས་ལྕགས་ཀྱི་བེའུ་བཙོ་སྦྱངས་བྱས་པ་དང་དེ་ལས་ཟིང་ཆ་བྱུང་བ་དྲན་སྲིད་པ་དང་།མོ་ཟེ་སིམཆན།ཕྱི་ལོ་སྔོན་གྱི་དུས་རབས་བཅུ་གསུམ་པའི་དུས་ཀྱི་བྱུང་བའི་འཇེའུ་བ་རྣམས་ཀྱི་དབུ་ཁྲིད་དེ།ལོ་རྒྱུས་སྨྲ་བ་ཚོས་ཁོང་ནི་འཇེའུ་ཡི་ཆོས་ལུགས་ཀྱི་སྟོན་པ་ཡིན་པར་བཞེདཡིས་ལྕགས་ཀྱི་བེའུ་གཏོར་བ་དང་།གྷེལ་གྷུ་མེ་ཤུས་ལྷའི་བ་གླང་བཏུལ་བ་གཉིས་ཀྱང་ཤིན་ཏུ་འདྲ།ཡང་དམྱལ་བའི་སྒོ་སྲུང་གིས་མ་འོངས་པར་ཤྭ་འོད་ཆེན་པོ་ཞིག་ཡོད་པར་བཤད་པ་དེའང་ནོའུ་ཨཡེ་ཤུའི་ལྷ་ཆེམསདང་ཀོ་རན་ལྷ་ཆེམསསུ་བྱུང་བའི་མི་སྣ་ཞིག་སྟེ།ཁོང་མི་ལོ་༩༥༠ལ་འཚོ་གཞེས་གནང་ཞིང་ལོ་༥༠༠ཡི་སྐབས་སུ་ཁོང་ལ་བུ་གསུམ་སྐྱེས།འཇིག་རྟེན་བྱེད་པོའི་བཀའ་བཞིན་གྲུ་བོ་ཆེ་ཞིག་བཟོས་ཏེ་མིའི་རིགས་བསྐྱབས་པར་གྲགསཡིས་བརྒྱུད་པའི་ཤྭ་འོད་ཆེན་པོ་དེ་དང་ཤིན་ཏུ་མཚུངས་སོ།།དེ་བས་དེ་སྔ་མི་མང་པོ་ཞིག་གིསགྷེལ་གྷུ་མེ་ཤུསཡེ་ཤུའི་ལྷ་ཆེམསལ་ལད་མོ་བྱས་པར་འདོད་ཀྱང་དོན་དུ་དེ་འདྲ་མ་ཡིན་པརགྷེལ་གྷུ་མེ་ཤུནིཡེ་ཤུའི་ལྷ་ཆེམསཀྱི་སྔོན་དུ་བྱུང་བ་ཡིན།ཀློག་མཁན་རྣམས་ཀྱིསཡེ་ཤུའི་ལྷ་ཆེམསལ་གོ་བ་ཇི་ལྟར་ལེན་ནའང་།དེའི་ནང་གི་རྩ་བའི་བརྗོད་དོན་འགའ་ཞིག་ནིགྷེལ་གྷུ་མེ་ཤུལས་བྱུང་བ་སྟེ།ཡེ་ཤུའི་ལྷ་ཆེམསམ་བྱུང་བའི་ལོ་ངོ་སྟོང་གི་སྔོན་དུ།དེ་དག་ནི་མེ་ཟི་ཕུར་ཐ་མེ་ཨར་ཁྱབ་ཡོད་དོ།།